I 1819 var «San Telmo» flaggskip i en spansk marineskvadron under kommando av Rosendo Porlier på vei til Callao i Peru. Skvadronens oppdrag var å forsterke stedets kolonistyrker som kjempet mot uavhengighetsbevegelsen i Sør-Amerika. Skvadronen kom ut for kraftig uvær i Drakestredet, og «San Telmo» ble hardt skadet og måtte slepes av «Primerosa-Mariana». Da trossene røk 4. september ble «San Telmo» overlatt til seg selv med en besetning på 644 offiserer, soldater og sjømenn ved om lag 62° sørlig bredde.